CELEX: 62012CA0485
Language: mt
Date: 2014-04-10 00:00:00
Title: Kawża C-485/12: Sentenza tal-Qorti tal-Ġustizzja (L-Ewwel Awla) tal- 10 ta’ April 2014 (talba għal deċiżjoni preliminari tal-College van Beroep voor het Bedrijfsleven – Il-Pajjiżi l-Baxxi) – Maatschap T. van Oosterom en A. van Oosterom-Boelhouwer vs Staatssecretaris van Economische Zaken, Landbouw en Innovatie (Agrikoltura — Politika Agrikola Komuni — Skemi ta’ għajnuna diretta — Regolament (KE) Nru 73/2009 — Sistema integrata ta’ ġestjoni u ta’ kontroll dwar ċerti skemi ta’ għajnuna — Sistema għall-identifikazzjoni tal-ħbula agrikoli — Kundizzjonijiet ta’ eliġibbiltà għall-għajnuna — Kontrolli amministrattivi — Kontrolli fuq il-post — Regolament (KE) Nru 796/2004 — Determinazzjoni ta’ żoni eliġibbli għall-għajnuna — Telerilevament — Spezzjoni fiżika tal-ħbula agrikoli)

10.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/8
            
         Sentenza tal-Qorti tal-Ġustizzja (L-Ewwel Awla) tal-10 ta’ April 2014 (talba għal deċiżjoni preliminari tal-College van Beroep voor het Bedrijfsleven – Il-Pajjiżi l-Baxxi) – Maatschap T. van Oosterom en A. van Oosterom-Boelhouwer vs Staatssecretaris van Economische Zaken, Landbouw en Innovatie
   (Kawża C-485/12) (1)
   
   ((Agrikoltura - Politika Agrikola Komuni - Skemi ta’ għajnuna diretta - Regolament (KE) Nru 73/2009 - Sistema integrata ta’ ġestjoni u ta’ kontroll dwar ċerti skemi ta’ għajnuna - Sistema għall-identifikazzjoni tal-ħbula agrikoli - Kundizzjonijiet ta’ eliġibbiltà għall-għajnuna - Kontrolli amministrattivi - Kontrolli fuq il-post - Regolament (KE) Nru 796/2004 - Determinazzjoni ta’ żoni eliġibbli għall-għajnuna - Telerilevament - Spezzjoni fiżika tal-ħbula agrikoli))
   2014/C 175/09
   Lingwa tal-kawża: l-Olandiż
   
      Qorti tar-rinviju
   
   College van Beroep voor het Bedrijfsleven
   
      Partijiet fil-kawża prinċipali
   
   
      Rikorrenti: Maatschap T. van Oosterom en A. van Oosterom-Boelhouwer
   
      Konvenuti: Staatssecretaris van Economische Zaken, Landbouw en Innovatie
   
      Suġġett
   
   Talba għal deċiżjoni preliminari – College van Beroep voor het Bedrijfsleven – Il-Pajjiżi l-Baxxi – Interpretazzjoni tal-Artikolu 32 tar-Regolament tal-Kummissjoni (KE) Nru 796/2004, tal-21 ta’ April 2004, li jippreskrivi regoli dettaljati għall-implimentazzjoni ta’ konformità, modulazzjoni u amministrazzjoni integrata u sistema ta’ kontroll kif hemm provvediment dwarhom fir-Regolament tal-Kunsill (KE) Nru 1782/2003 li jistabbilixxi regoli komuni għal skemi ta’ sostenn dirett taħt il-politika agrikola komuni u li jistabbilixxi ċerti skemi ta’ sostenn għall-bdiewa (ĠU Edizzjoni Speċjali bil-Malti, Kapitolu 3, Vol. 44, p. 243) – Verifiki fuq il-post fir-rigward tal-applikazzjonijiet individwali li jinvolvu l-iskemi ta’ għajnuna marbuta ma’ “żoni” – Telerilevament – Awtorità kompetenti li kkonkludiet, fuq il-bażi ta’ ritratti mill-ajru, li d-dikjarazzjoni ta’ bidwi fil-kuntest ta’ applikazzjoni għal għajnuna kienet ineżatta.
   
      Dispożittiv
   
   Ir-Regolament tal-Kummissjoni (KE) Nru 796/2004, tal-21 ta’ April 2004, li jippreskrivi regoli dettaljati għall-implimentazzjoni ta’ konformità, modulazzjoni u amministrazzjoni integrata u sistema ta’ kontroll kif hemm provvediment dwarhom fir-Regolament tal-Kunsill (KE) Nru 1782/2003, tad-29 ta’ Settembru 2003, li jistabbilixi regoli komuni għal skemi ta’ sostenn dirett taħt il-politika agrikola komuni u li jistabbilixxi ċerti skemi ta’ sostenn għall-bdiewa, kif emendat bir-Regolament tal-Kummissjoni (KE) Nru 972/2007, tal-20 ta’ Awwissu 2007, għandu jiġi interpretat fis-sens li, meta l-kontroverifiki awtomatiċi intiżi li jivverifikaw l-eliġibbiltà tal-għajnuna għall-ħbula ddikjarati fit-talba ta’ pagament uniku ta’ bidwi jiġu, minħabba l-aġġornament matul is-sistema għall-identifikazzjoni ta’ ħbula agrikoli, ikkompletati permezz ta’ verifika abbażi ta’ ritratti reċenti mill-ajru li jwasslu għall-konstatazzjoni ta’ ineżattezzi fid-dikjarazzjoni tal-istess bidwi, l-awtorità kompetenti ma hijiex obbligata tagħmel spezzjoni fuq il-post, iżda, skont l-Artikolu 24(2) ta’ dan ir-regolament, għandha setgħa diskrezzjonali fir-rigward tal-miżuri li għandhom jiġu adottati konsegwentement. B’mod partikolari, l-imsemmija awtorità ma hijiex obbligata li tagħmel kejl fuq il-post tal-ħbula inkwistjoni meta hija ma jkollha ebda dubju dwar l-informazzjoni ta’ kejl li hija tkun ġabret mir-ritratti mill-ajru għad-dispożizzjoni tagħha.
   
      (1)  ĠU C 26, 26.01.2013.